на участващите държави членки по начин, който отразява относителните им финансови приноси, както и зачисляването на статистическите ползи на държавите членки с финансово участие и приемащите държави членки, установено за конкретната покана за представяне на предложения. Статистически зачислената възобновяема енергия следва да бъде включена в изчислението на дела на възобновяемите енергийни източници на участващите държави членки съгласно член 7 от Директива (ЕС) 2018/2001. За периода между подписването на споразумение за отпускане на безвъзмездни средства за даден проект и началото на производството на енергия от възобновяеми източници по този проект следва да се приема, че участващите държави членки са предприели допълнителни мерки в съответствие с член 32, параграф 3 от Регламент (ЕС) 2018/1999 относно количеството енергия, изчислено въз основа на очаквания производствен капацитет на този проект, съответния финансов принос и ценовите тавани, приложими към поканата за представяне на предложения. След този период следва да се приема, че държавите членки са предприели допълнителни мерки в съответствие с член 32, параграф 3 от Регламент (ЕС) 2018/1999 относно действително произведената енергия. Възобновяемата енергия, произвеждана от инсталации, които са били финансирани изключително от източници, различни от плащания на държавите членки, не следва да се зачислява статистически към националния принос на държавите членки, а към целта на Съюза за дял от поне 32 % от крайното потребление на енергия до 2030 г.
 (31)Следователно както участващите, така и приемащите държави членки имат широкообхватни стимули да участват в механизма и съответно следва да се възползват от разпределянето на статистическите ползи. Що се отнася до държавите членки с финансово участие, механизмът следва да им предлага възможността да им се зачислява възобновяема енергия за всяко платено евро, да се ползват от потенциал за икономии на разходите и евтина възобновяема енергия във всички сектори, в сравнение с използването на възобновяеми енергийни източници на чисто национално равнище, както и да се облагодетелстват от ниски трансакционни разходи. Освен това механизмът следва да улесни спазването на тяхната базова цел за възобновяемите енергийни източници до 2020 г.
 (32)Механизмът следва да позволи на приемащите държави членки да получават редица предимства потенциално без разходи, да се ползват от местни инвестиции и създаване на работни места, да се възползват от намаляване на емисиите на парникови газове и подобрено качество на въздуха, да модернизират националните си енергийни системи и да намалят зависимостта си от внос. Освен това приемащите държави членки следва да получават статистически ползи, свързани с разходите по действителния проект, например мрежовите разходи. С цел да се покриват тези разходи е оправдано тези статистически ползи да бъдат получавани от приемащите държави членки, дори в случай че инсталацията е била финансирана от източници, различни от плащания на държавите членки.
 (33)Мерките, предвидени в настоящия регламент, са в съответствие със становището на Комитета за Енергийния съюз, учреден съгласно член 44 от Регламент (ЕС) 2018/1999,
 ПРИЕ НАСТОЯЩИЯ РЕГЛАМЕНТ:
 Глава I
 Общи разпоредби
 Член 1
 Приложно поле
 В настоящия регламент се установяват необходимите разпоредби за прилагането и функционирането на механизма за финансиране на възобновяемата енергия в Съюза („механизма“).
 Член 2
 Цели
 1.Механизмът подпомага използването на възобновяема енергия в целия Съюз.
 2.За тази цел